internet vaartha 157 Views
ఫిక్కీ-కెపిఎంజి సర్వే
హైదరాబాద్‌ : దేశీయంగా భారత పౌర విమానయాన రంగం జనవరి డిసెంబరు నెలల మధ్యకాలంలో 81మిలియన్‌ ట్రిప్పుులు వేసి అత్య ధిక ఎయిర్‌ ట్రాఫిక్‌తో కొనసాగుతున్నట్లు ఫిక్కీ కెపిఎంజి సర్వే విశ్లేషించింది. 2020 నాటికి ప్రపంచంలోనే భారత్‌ మూడో అతిపెద్ద ఏవియేషన్‌ మార్కెట్‌గా నిలుస్తుందని ప్రకటించింది. ప్రస్తుత భారత్‌ ఏవియేషన్‌ మార్కెట్‌ 20.3శాతం పెరిగిం ది. 2016 జనరవరిలోనే ప్రయాణీకుల వృద్ధి 22 శాతం వరకూ ఉందని, ముడిచమురుధరలు తగ్గడం, డాలర్‌ రూపాయి మారకం విలువలతేడాలు వంటివి కారణం అని చెపుతున్నారని అయితే భారత్‌లో క్రమేపీ దేశీయ విమానయానంవైపు మధ్యతరగతి కుటుంబాలు ఆసక్తి చూపిస్తున్నాయని విమానయాన మంత్రిత్వశాఖ కార్యదర్శి ఆర్‌ఎన్‌ చౌబే వెల్లడించారు. ప్రపంచంలో ఏదేశం కూడా ఇంత భారీఎత్తున వృద్ధిని సాధించ లేదన్నారు. భారత పౌరవిమాన యానరంగం అంతర్జాతీయ ఆర్ధిక మందగమనంలో కూడా మంచి ఫలితాలు సాధించిందని 2009 లో తొమ్మిదవ స్థానంలో ఉన్న భారత్‌ నేడు మూడుస్థానానికి వస్తోందన్నారు. ఆర్థికవ్యవస్థ పెరగడం, విమానయాన సంస్థల మధ్య పోటీపెరగడం, తక్కువ ఖర్చుతో కూడిన ఎయిర్‌లైన్స్‌, ఆధునీకరించిన ఎయిర్‌పోర్టులు, టెక్నాలజీ వినియోగం, విదేశీ ప్రత్యక్ష పెట్టుబడులు వంటివాటితో పాటు ప్రాంతీయ కనెక్టివిటీని కూడా పెంచుతున్నాయన్నారు. జాతీయ పౌరవిమాన యాన విధానం ఎన్‌క్యాప్‌ 2016 వచ్చేనెలలో విడుదలవుతున్నదని ఈరంగానికి మంచి ప్రోత్సా హకరంగా ఉంటుందన్నారు. సరళీకృతవిధానాలు బిజినెస్‌ సానుకూల అంశాలు ఎన్నో ఉన్నాయని అందువల్లనే ప్రాంతీయ, అంతర్జాతీయ కనెక్టివిటీని పెంచుకోగలుగుతుందని ఫిక్కీ, కెపిఎంజి సర్వే ఉటంకించింది. కేంద్ర పౌరవిమానయాన శాఖ మంత్రి అశోక్‌గజపతిరాజు మాట్లాడుతూ రాష్ట్రాలు కూడా ఈ రంగంలో వృద్ధికి ముందుకురావడం కొంత ఊతం ఇస్తోందని, ఆర్థికంగా భారత్‌ను మరింత వృద్ధిని సాధించేందుకు వీలుగా ఈ కృషి ఉన్నదన్నారు కేంద్రమంత్రి ఫిక్కీ కెపిఎంజి ఏవి యేషన్‌ నివేదికను లాంఛనంగా విడుదల చేశారు. ఎటిఎఫ్‌ ఇంధనధరలు తగ్గుముఖం, పర్యాటక రంగంలో వృద్ధి, వీసా సంస్కరణలు వంటివి భారత్‌ను వైమానిక రంగపరంగా మరింతముందు కు తెచ్చాయి. 2030 నాటికి మరింతవృద్ధి సాధి స్తుందన్నారు. భారత్‌లో 160 విమానాలు లావా దేవీలకు సిద్ధం అవుతున్నాయని ప్రాంతీయ, మారుమూల ప్రాంతాలకు సైతం కనెక్టివిటీని పెంచేందుకు ప్రభుత్వప్రైవేటు భాగస్వామ్యం ఎంచుకుంటున్నట్లు తెలిపారు. ఆర్థికపరంగాను, రాయితీలతో కూడిన భూకేటాయింపు, పన్ను విరా మం వంటి రాయితీలు కల్పిస్తున్నట్లు నివేదికలో పొందుపరిచారు. ప్రభుత్వం, వైమానికరంగం సం యుక్త భాగస్వామ్యంతో ప్రస్తుతం అమలులో ఉన్న ప్రాజెక్టులుమరింత ముందుకు వెళతాయని ఫిక్కీ అధ్యక్షుడు హర్షవర్ధన్‌ నియోటి యా వెల్లడించారు. కెపిఎంజి ఏరోస్పేస్‌ డైరెక్టర్‌ అంబర్‌దూబే మాట్లా డుతూ ఎన్‌క్యాప్‌ 2016 ప్రభావం, ఎటిఎఫ్‌ ధర లు కొంత భారతీయ వైమానికరంగానికి మద్దతు నిస్తాయన్నారు. 2015-16లో భారత్‌కు 17.1 శాతం య్రాణీకుల్లో వృద్ధి ఉంది. మొత్తం 184 మిలియన్ల మంది ప్రయాణీకులు రాకపోకలు సాగించారు. 2020 నాటికి 370 మిలియన్లకు చేరుతుం దని అంచనా. దేశీయ ఎయిర్‌ట్రాఫిక్‌ కూడా 80శాతం పెరుగుతుందని కెపిఎంజి అంచనా వేసింది. ఇంటర్నేషనల్‌ ఎయిర్‌ట్రాన్స్‌పోర్ట్‌ అసోసి యేషన్‌ ప్యాసింజర్‌ట్రాఫిక్‌, అంతర్జాతీయ రూట్లు వంటివి 6.5శాతం పెరిగాయి. భారత్‌లోని అంత ర్జాతీయ విమాన రూట్లలో 7.7శాతం వృద్ధి ఉంద న్నారు. ఇక మరింత వృద్ధికి రెండు,మూడోతరం నగరాలకుపెరగాల్సిన అవసరముందన్నారు. అమ్మ కపు పన్నురేట్లు, సబ్సిడీలు మరింతగా కనెక్టివిటీ ని పెంచగలవని ఫిక్కీ కెపిఎంజిసర్వే విశ్లేషించింది.